CELEX: 32022D0885
Language: hu
Date: 2022-06-03 00:00:00
Title: A Tanács (KKBP) 2022/885 határozata (2022. június 3.) az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 2014/145/KKBP határozat módosításáról

2022.6.3.   
               
               
                  HU
               
               
                  Az Európai Unió Hivatalos Lapja
               
               
                  L 153/139
               
            
         A TANÁCS (KKBP) 2022/885 HATÁROZATA
         (2022. június 3.)
         az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 2014/145/KKBP határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 29. cikkére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2014. március 17-én elfogadta a 2014/145/KKBP határozatot (1).
                  
               
                     (2)
                  
                  
                     Az Unió továbbra is töretlenül támogatja Ukrajna szuverenitását és területi integritását.
                  
               
                     (3)
                  
                  
                     A Tanács véleménye szerint további lehetőségeket kell bevezetni a vagyoni eszközök befagyasztásától, továbbá a pénzeszközöknek és gazdasági erőforrásoknak a jegyzékbe vett személyek vagy szervezetek rendelkezésére bocsátására vonatkozó tilalomtól való eltérésre.
                  
               
                     (4)
                  
                  
                     A 2014/145/KKBP határozatot ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            A 2014/145/KKBP határozat 2. cikke a következő bekezdéssel egészül ki:
            
               
                  „(13)   Az (1) és a (2) bekezdés nem alkalmazandó azokra a pénzeszközökre vagy gazdasági erőforrásokra, amelyek feltétlenül szükségesek uniós telekommunikációs szolgáltatók által nyújtott elektronikus hírközlési szolgáltatások nyújtásához, az ilyen elektronikus hírközlési szolgáltatások működtetéséhez, fenntartásához és biztonságához szükséges kapcsolódó eszközök és szolgáltatások biztosításához, Oroszországban, Ukrajnában, az Unióban, Oroszország és az Unió között, valamint Ukrajna és az Unió között, továbbá adatközpont-szolgáltatásokhoz az Unióban.”
               
            
         
         
            2. cikk
            Ez a határozat az Európai Unió Hivatalos Lapjában való kihirdetését követő napon lép hatályba.
         
         
            Kelt Brüsszelben, 2022. június 3-án.
            
               
                  a Tanács részéről
               
               
                  az elnök
               
               C. COLONNA
            
         
         
            (1)  A Tanács 2014/145/KKBP határozata (2014. március 17.) az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről (HL L 78., 2014.3.17., 16. o.).